Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Adolfo Araiz Flamarique jaunak egindako galderaren erantzuna, Foru Diputazioak emana, klima aldaketari eta trantsizio energetikoari buruzko Foru Lege proiektuari buruzkoa. Galdera 2021eko apirilaren 23ko 50. Nafarroako Parlamentuko Aldizkari Ofizialean argitaratu zen.

Iruñean, 2021eko maiatzaren 17an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak idatziz erantzuteko galdera egin du Nafarroako Gobernuak klima aldaketari eta trantsizio energetikoari buruzko foru lege proiektua onetsi eta hura Parlamentuari igortzeaz daukan aurreikuspenari buruz (10-21-PES-00148). Hori dela eta, hona hemen Landa Garapeneko eta Ingurumeneko kontseilariaren erantzuna:

Gaur egun, Klima Aldaketari eta Trantsizio Energetikoari buruzko Foru Legearen aurreproiektua Gobernuaren Idazkaritzako eta Araugintzako Zerbitzuari igorri zaio, txostena eman dezan. Gero, Gobernu-bilkurarako helaraziko da, onetsi eta Nafarroako Kontseiluari igortzeko. Ondoren, prozesu hori hala bideratzen denean, berriro ere Gobernu-bilkurara itzuliko da, Parlamentuari foru lege proiektu gisa igortzeko.

Iruñean, 2021eko maiatzaren 14an

Landa Garapeneko eta Ingurumeneko kontseilaria: Itziar Gómez López